મમતા બેનરજીને સારદા કૌભાંડ સૌથી મોટું નડતર છે. રાજ્યમાં પાંચ વર્ષમાં અપેક્ષિત પરિવર્તન લાવવામાં અને કાયદો-વ્યવસ્થાની સ્થિતિ સંભાળવામાં મમતા નિર્બળ પુરવાર થયાં છે. બહુપાંખિયા ચૂંટણીજંગમાં તેમની આકરી કસોટી થવાની છે. પશ્ચિમ બંગાળનું ચૂંટણી રાજકારણ હિંસાના ઓછાયા હેઠળ જ ખેલાય છે. મમતા બેનરજીને ન ગમ્યું હોવા છતાં ચૂંટણીપંચે આ જ કારણસર સલામતી અને સુરક્ષાના હેતુસર રાજ્યમાં છ તબક્કામાં મતદાન આયોજિત કર્યું છે.